**ELŐTEREJSZTÉS**

**A Képviselő-testület 2016. október 4. napján tartott ülésére**

Tárgy: Kálmánfi Béla Művelődési Ház és Könyvtár igazgatói pályázat elbírálása

**Tisztelt Képviselő-testület!**

A piliscsévi Kálmánfi Béla Művelődési Ház és Könyvtár igazgatójának vezetői megbízása 2016. szeptember 30-án lejár, ezért a Képviselő-testület a 44/2016. (IV.26.) sz. határozatában kiírta a pályázatot az igazgató álláshelyére. Az igazgatói pályázatok véleményezésére a SZEKB szeptember 13-i ülésén került sor, az alábbi határozatot hozta.

A Szociális-, Egészségügyi- és Közművelődési bizottság a pályázatokat áttekintette és megtárgyalta. Egy pályázatot – határidő utáni benyújtás miatt – elutasított.

A bizottság Csapucha Katalin pályázatát javasolja elfogadásra a Testületnek, azzal a kikötéssel, hogy

* a pályázó fektessen nagyobb hangsúlyt az intézményekkel való kapcsolattartásra, valamint a kommunikációra (plakát, szórólap, honlap, újság), és
* szervezzen – településen kívül is – önálló kulturális programokat.

Az intézményvezető kinevezése az Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41.§ (7) bekezdése értelmében a Képviselő- testület hatásköre. „41. § (7) A helyi önkormányzat képviselő-testülete – amennyiben törvény kivételt nem tesz – kinevezi az intézmény vezetőjét.” A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet (továbbiakban: 150/1992. (XI. 20.) Korm. rendelet) az intézményvezető kinevezésének időtartamára vonatkozóan az alábbiak szerint rendelkezik: „7. § (1) Közgyűjteményi és közművelődési intézményben magasabb vezető beosztás ellátására történő megbízás a pályázat elnyerését követően legfeljebb öt év határozott időre szól.” A pályázati kiírás - a kormányzati személyügyi igazgatási feladatokat ellátó szerv internetes oldalán 2016 júniusában jelent meg, - közzétételre került a www.piliscsev.hu internetes honlapon. A pályázat benyújtásának határideje 2016. augusztus 31. napja volt. A pályázat benyújtására rendelkezésre álló határidőn belül négy pályázat érkezett be. A pályázatok bontásakor megállapításra került, hogy a három pályázat megfelel a pályázati kiírásban szereplő feltételeknek. A 150/1992. (XI. 20.) Korm. rendelet 6/A.§ (1) bekezdése és a 6/G. § (2) és (3) bekezdése az alábbiakban rendelkezik: „(1) Közművelődési intézményben az intézmény vezetésére irányuló magasabb vezető beosztás ellátásával csak olyan közalkalmazott bízható meg, aki a) rendelkezik aa) felsőfokú közművelődési végzettséggel és szakképzettséggel vagy ab) nem szakirányú egyetemi végzettséggel és felsőfokú szakirányú munkaköri szakvizsgával, b) c) a felsőfokú közművelődési végzettségének és szakképzettségének vagy az ab) alpontban megnevezett szakvizsgájának megfelelő feladatkörben legalább öt éves szakmai gyakorlatot szerzett, és d) kiemelkedő közművelődési tevékenységet végez.” „6/G. § (2) Alapító okirata szerint közművelődési intézményi, múzeumi vagy könyvtári feladatokat is ellátó költségvetési szerv vezetésével megbízott magasabb vezetőnek – a (3) bekezdésben foglalt kivétellel – a miniszter által a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet szerint akkreditált, kifejezetten az ilyen többfunkciós intézmények vezetésére vonatkozó államháztartási és vezetési ismereteket nyújtó tanfolyamot kell elvégeznie a megbízását követő két éven belül, és az azt igazoló okiratot be kell mutatnia a munkáltatónak. Igazolás hiányában a vezetői megbízást vissza kell vonni. (3) A magasabb vezető mentesül a tanfolyam elvégzésének kötelezettsége alól, ha jogász vagy közgazdász szakképzettséggel rendelkezik, vagy az (1)–(2) bekezdés szerinti tanfolyamot a vezetői megbízását megelőzően elvégezte, és azt okirattal igazolja.”

A 150/1992. (XI. 20.) Korm. rendelet 6/A.§ (1) bekezdése d) pontjának előírásának megfelel. A bizottság Csapucha Katalin pályázót alkalmasnak tartja az intézmény vezetésére és javasolja kinevezését a Képviselő-testületnek. A 150/1992. (XI. 20.) Korm. rendelet 3 sz. melléklete értelmében beosztásának megnevezése igazgató, vezetői pótléka 225 %. 3 A Mötv. 42. § 2-es pontja és az 50. §-a alapján a vezetői kinevezéshez minősített többség szükséges.

Fentiek alapján az alábbi határozati javaslatot terjesztem elfogadásra.

**Piliscsév Község Önkormányzat**

**Képviselő-testületének …./2016.(X.04.) határozata**

**a Kálmánfi Béla Művelődési Ház és Könyvtár igazgató kinevezéséről**

Piliscsév Község Önkormányzatának Képviselő-testülete úgy dönt, hogy a Kálmánfi Béla Művelődési Ház és Könyvtár Vezetőjének Csapucha Katalint bízza meg 2016. október 1-től 2021. szeptember 30-ig terjedő időszakra. Alapilletményét a közalkalmazottak jogállásáról szóló 1992. évi XXXIII. törvény előírásai szerint, vezetői pótlékát a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet 3. számú mellékletében foglaltak szerint, 300%-ban állapítja meg.

Felhívja az intézményvezető figyelmét az alábbiakra:

* fektessen nagyobb hangsúlyt az intézményekkel való kapcsolattartásra, valamint a kommunikációra (plakát, szórólap, honlap, újság), és
* szervezzen – településen kívül is – önálló kulturális programokat.

Felelős: Kosztkáné Rokolya Bernadett polgármester

Határidő: azonnal

***Munkaköri leírás***

**Munkahely:** Kálmánfi Béla Művelődési Ház és Könyvtár

2519 Piliscsév, Hősök tere 10.

**Munkáltató:** Piliscsév község polgármestere

**Munkakör:** Kálmánfi Béla Művelődési Ház és Könyvtár igazgatója

**Munkaidő-keret:** heti átlag 40 óra

**Az intézmény irányításával, vezetésével kapcsolatos általános feladatai:**

* Az intézmény egyszemélyi felelős vezetője. Irányítja, szervezi az intézmény szakmai munkáját. Szakmai ügyekben képviseli az intézményt az illetékes felsőbb szakmai szervek előtt. Külső szervek és szervezetek, valamint a Képviselő-testület és bizottságai előtt az intézményt teljes jogkörrel képviseli.
* Felelős az Alapító Okiratban meghatározott feladatok ellátásáért, az intézmény zavartalan, szakszerű, törvényes és hatékony működéséért.
* Gondoskodik az intézmény állagának megóvásáról, tisztaságáról és a házirend szerinti használatáról.
* A fenntartóval, illetve a munkáltatóval történő egyeztetés alapján gondoskodik a munka tárgyi- és személyi feltételeiről.
* Tervezi, szervezi, irányítja és ellenőrzi az intézmény állandó kulturális programjait.
* Eseti programokat, műsoresteket, kiállításokat szervez.
* A községben működő kulturális csoportok programjait, fellépéseit szervezi, bonyolítja.
* Részt vesz a községben az önkormányzat szervezésében megrendezésre kerülő  
  kulturális rendezvények és hagyományőrző programok szervezésében, lebonyolításában.
* A programok dologi és tárgyi kiadásainak pénzügyeit bonyolítja.
* Szakköröket működtet, felügyeli működésüket.
* Az intézmény keretén belül működő klubok működését segíti.
* Figyelemmel kíséri az ifjúság igényeit, azok alapján programokat szervez számukra.
* Irányítja a Csév Tv stúdiójának működését (videofelvételek készíttetése a települési eseményekről, rendezvényekről és archiválásuk).
* Szerkeszti a Csévi Kisbíró/Čívská Beseda c. kétnyelvű helyi lapot.
* Folyamatosan kutatja azokat a lehetőségeket, melyek színesebbé tehetik a község lakosságának kulturális kiszolgálását.
* Munkája során kapcsolatot tart a helyi oktatási és szociális intézményekkel, civil szervezetekkel, Szlovák Önkormányzattal.
* Munkáját az általa készített és előzetesen jóváhagyott éves munkaterv alapján végzi. A munkatervet a polgármester hagyja jóvá.
* Irányítja és ellenőrzi a gondnok és az intézményben dolgozó közfoglalkoztatottak munkáját.
* Koordinálja és ellenőrzi a tiszteletdíjas (külső) munkatársak munkáját.
* A reá bízott leltári tárgyakért, vagyonért, technikai berendezésekért anyagi és erkölcsi felelősséggel tartozik.
* Felelős a mindenkor érvényben lévő jogszabályok és előírások betartásáért, betartatásáért.

A munkaköri leírás visszavonásig érvényes.

Piliscsév, 2016.10.01.

………………………………….…………………….

Kosztkáné Rokolya Bernadett

polgármester

A munkaköri leírásban foglaltakat tudomásul vettem és az abban foglaltakat magamra nézve kötelezőnek tartom.

………………………….………………………………

Csapucha Katalin

munkavállaló